Diari Oficial de la Generalitat Valenciana


Sumari del DOGV 9381, del 12-07-2022 (2022/6155)

Informació pública del projecte d'expropiació per raó d'urbanisme per procediment de taxació conjunta.
------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6155


Data del document
:   27-06-2022

Organisme emissor
:   Ajuntament de Ròtova

Tipus de document
:   Anunci

Descriptors 

:   * Ròtova
    * pla d'urbanisme
    * administració local

Informació pública del projecte d'expropiació per raó d'urbanisme per procediment de taxació conjunta. [2022/6155]  
En aquest ajuntament es tramita expedient d'expropiació per procediment de taxació conjunta de la següent finca:  
Dades registrals: la finca objecte d'aquest expedient està situada a Ròtova i inscrita en el registre de la propietat núm. 3 de Gandia com a finca número 816 i amb la següent descripció:  
Rústica: comprensiva de vint-i-quatre àrees, huitanta centiàrees de terra situada en terme de Ròtova, partida del Palacio. Fita pel nord amb finca de l'església; sud, part segregada de la qual aquesta es resta i aportada a la unitat d'execució número 1 de Ròtova; est, Carlos Faus; oest de Josefa Faus.  
Referència cadastral: 55215X803614222927QR  
Superfície a expropiar: de la superfície total de la finca, únicament es precisen mil dos-cents nou metres quadrats (1.209 m²).  
Titular: són propietaris de l'esmentada parcel·la:  
- Rotova Futur, SL, com a titular d'una meitat indivisa del ple domini.  
- Miguel Ángel Faus Mafe, com a titular d'una quarta par indivisa del ple domini.  
- Maria Amparo Faus Mafe, com a titular d'una quarta part indivisa del ple domini.  
Finalitat de l'expropiació: l'adquisició de mil dos-cents nou metres quadrats (1.209 m²) per a la construcció de l'Escoleta Municipal de Ròtova, el qual està qualificat com a dotacional segons el planejament vigent, a saber, l'homologació normes subsidiàries amb publicació definitiva 07.05.1998 (BOP) PP Millora Sector 4 aprovat per la C.U. de València el 18.04.2007.  
En compliment dels apartats 2 i 4 de l'article 106 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública per terme d'un mes mitjançant la inserció del present anunci en el Diari Oficial de la Generalitat Valenciana, perquè els qui puguen resultar interessats formulen les observacions i reclamacions que estimen convenients, en particular al que concerneix la titularitat o valoració dels seus respectius drets.  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest Ajuntament https://www.rotova.es/va/transparencia/expropiacions.  
El present anunci servirà de notificació als interessats, en cas que no puga efectuar-se la notificació personal de l'atorgament del tràmit d'audiència.  
  
Ròtova, 27 de juny de 2022.- L'alcalde: Jordi Puig Muñoz.